Den franske minnemedaljen

Den franske minnemedaljen (fransk: Médaille commémorative française) er en fransk, militær utmerkelse som tildeles for deltagelse i utenlandsoperasjoner. Medaljen er innstiftet ved dekret datert 9. oktober 1995 etter initiativ fra forsvarsminister François Léotard. Den ble gitt tilbakevirkende kraft for utenlandsoperasjoner tilbake til 1. mars 1991. Medaljen kan tildeles franske borgere så vel som utlendinger og den kan gis både militære og sivile. 

Den franske minnemedaljen har funksjon tilsvarende operasjons- og kampanjemedaljer i andre land, som FN-medaljen eller den norske Forsvarets operasjonsmedalje.

Utforming
150px|right
100px|right
Den franske minnemedaljen er gjort i bronse og har en diameter på 30 mm. Den bærer på advers republikkens kvinnelige personifikasjon en face omgitt av innskriften «RÉPUBLIQUE FRANÇAISE». Reversen er utformet med et stilisert globusmønster med et opprett sverd omgitt av en krans. Over motivet er innskriften «MÉDAILLE COMMÉMORATIVE FRANÇAISE» satt.

Medaljen har samme grunnleggende utforming uavhengig av operasjon, men utstyres med en båndspenne som spesifiserer operasjonsområdet medaljen er tildelt for tjeneste i. Følgende båndspenner med innskrift er autorisert:

 Ex-Yougoslavie (siden 1995) for deltagelse i operasjoner i det tidligere Jugoslavia  
 Haïti (siden 1997) for operasjonsdeltagelse i Haiti 
 Albanie (siden 1997) for operasjonsdeltagelse i Albania 
 Timor-Oriental (siden 2000) for operasjonsdeltagelse i Øst-Timor 
 Afghanistan (siden 2001) for operasjonsdeltagelse i Afghanistan 
 Asie du Sud-Est (siden 2005) for operasjonsdeltagelse i Sørøst-Asia
 Géorgie (siden 2011) for operasjonsdeltagelse i Georgia
 Libye (siden 2011) for operasjonsdeltagelse i Libya
 Jordanie (siden 2013) for operasjonsdeltagelse i Jordan
 Guinée (siden 2015) for operasjonsdeltagelse i Guinea
 Ormuz (siden 2021) for operasjonsdeltagelse i Hormuzstredet
 Apagan (siden 2023) for operasjonsdeltagelse i evakueringen fra Kabul 15. - 27.august 2021
 Saggitaire (siden 2023) for operasjonsdeltagelse i evakuering fra Sudan 22. - 28. april 2023

Medaljebåndet er har tre blå og fire røde striper og smale grønne kantstriper.

Tildeling
Medaljen tildeles deltagere i regjeringsbestemte operasjoner utenfor fransk territorium. Både militære og sivile deltagere i slike operasjoner kan tildeles medaljen. Forsvarsministeren avgjør hvilke utenlandsoperasjoner medaljen skal tildeles for og hvilke tjenestetid som kvalifiserer for tildeling. Personell som blir drept eller skadet, eller som utmerker seg i tjenesten, tildeles medaljen uavhengig av minste tjenestetid.

Den franske minnemedaljen kan også tildeles personell fra andre land, når dette er i overensstemmelse med reglementet i landet mottageren tilhører. 

Norske innehavere
Den franske minnemedaljen er tildelt:
 brigader Tom Georg Guttormsen for tjeneste i ISAF i Afghanistan«Fosning fikk fransk heder» , Fosna-Folket, 4. desember 2010.«Minneseremoni for våpensstillstanden den 11. november 1918», Frankrike i Norge - Den franske ambassade i Oslo.
 Ingrid Hernes for tjeneste i det tidligere Jugoslavia.
 Orlogskaptein Claes Huitfeldt-Grosböl for tjeneste i operasjon AGENOR. 
 Kommandørkaptein Paal Greger for tjeneste i EMASoH/AGENOR-operasjonen i Hormuzstredet fra november 2021 til mars 2022.

Referanser

Litteratur
Battini, Jean og Witold Zaniewicki: Guide pratique des décorations françaises actuelles, 3. reviderte utgave, Charles Lavauzelle, 2010, s. 223–225

Kategori:Franske militære utmerkelser
Kategori:Utmerkelser etablert i 1995